## Zápisnica

**zo 6. zasadnutia Akademického senátu FSV UCM v Trnave**

**zo dňa 24. 11. 2020**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 6. zasadnutia AS FSV UCM
3. Kontrola uznesení z predchádzajúceho zasadnutia AS FSV UCM
4. Dlhodobý zámer rozvoja FSV UCM na obdobie 2020-2024 a Akčný plán k dlhodobému zámeru rozvoja FSV UCM na obdobie 2020-2024
5. Príprava volieb do AS UCM v Trnave na funkčné obdobie 2021-2024
6. Rôzne
7. Záver
8. **Otvorenie zasadnutia**

Predsedníčka AS FSV UCM, doc. PhDr. Oľga Bočáková, PhD. otvorila 6. zasadnutie AS FSV UCM a privítala prítomných členov AS FSV UCM a členov vedenia FSV UCM.

1. **Schválenie programu 6. zasadnutia AS FSV UCM**

Predsedníčka AS FSV UCM oboznámila členov AS FSV UCM s programom zasadnutia senátu. Nikto z prítomných nemal ďalšie návrhy na doplnenie programu.

**Návrh č. 1:**

**Predsedníčka AS FSV UCM navrhla schválenie programu 6. zasadnutia AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2020**

**Členovia AS FSV UCM odsúhlasili program 6. zasadnutia AS FSV UCM.**

**3) Kontrola uznesení z 5. zasadnutia AS FSV UCM**

Podpredsedníčka AS FSV UCM, Ing. Jana Osuská prítomných informovala o plnení uznesení z 5. zasadnutia AS FSV UCM, ktoré sa konalo 13. októbra 2020.

V mene dekana FSV UCM konštatovala, že v zmysle Uznesenia č. 4/2020 rokuje s kvestorom aj vedením UCM o odstránení nedostatkov týkajúcich sa bezbariérovosti budovy fakulty na Bučianskej 4/A.

Dr. Martin Švikruha ako predseda pedagogickej komisie AS FSV UCM informoval o zasadnutí, ktoré sa konalo 26. 10. 2020. Hlavným bodom programu zasadnutia bol návrh smernice o komisionálnych skúškach, ktorý predložil zastupujúci prodekan pre výchovno-vzdelávaciu činnosť, Dr. Michal Imrovič. V spolupráci s predsedom legislatívnej a volebnej komisie, doc. Bystríkom Šramelom boli prerokované viaceré pripomienky vznesené katedrami FSV UCM. Návrh smernice o komisionálnych skúškach bude opätovne prerokovávaný a predložený na ďalšie zasadnutie AS FSV UCM.

**4) Dlhodobý zámer rozvoja FSV UCM na obdobie 2020-2024 a Akčný plán k dlhodobému zámeru rozvoja FSV UCM na obdobie 2020-2024**

Prodekanka pre vedecko-výskumnú činnosť a kvalitu, doc. Andrea Čajková predstavila dokument Dlhodobý zámer rozvoja FSV UCM na obdobie 2020-2024. Uviedla, že súčasťou dokumentu je aj akčný plán obsahujúci konkrétne strategické ciele a nástroje, ktorými ich chce fakulta dosiahnuť. Akčný plán zároveň obsahuje termíny plnenia jednotlivých úloh a zodpovedné osoby. Členovia AS FSV UCM nemali k predstavenému dokumentu výhrady ani pripomienky.

**Návrh č. 2:**

**Predsedníčka AS FSV UCM navrhla hlasovanie o predloženom dokumente Dlhodobý zámer rozvoja FSV UCM na obdobie 2020-2024 a Akčný plán k dlhodobému zámeru rozvoja FSV UCM na obdobie 2020-2024.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2020**

**Členovia AS FSV UCM schválili dokumente Dlhodobý zámer rozvoja FSV UCM na obdobie 2020-2024 a Akčný plán k dlhodobému zámeru rozvoja FSV UCM na obdobie 2020-2024.**

1. **Príprava volieb do AS UCM v Trnave na funkčné obdobie 2021-2024**

Predsedníčka AS FSV UCM informovala, že od predsedu AS UCM, Dr. Jozefa Lenča, dostala e-mail s pokynmi, že vzhľadom na epidemiologickú situáciu a opatrenia s ňou súvisiace, je potrebné aby jednotlivé súčasti univerzity zvolili svojich zástupcov pre nasledujúce funkčné obdobie vo voľbách v termíne od 22. februára do 19. marca 2021.

Touto problematikou sa zaoberala aj legislatívna a volebná komisia AS FSV UCM, preto predsedníčka AS FSV UCM vyzvala jej predsedu, doc. Bystríka Šramela aby informoval o priebehu a záveroch zasadnutia komisie.

Doc. Bystrík Šramel predstavil návrh dokumentu pre realizáciu volieb, ktorý obsahoval miesto konania, termín volieb, termín pre podávanie kandidačných listín, zloženie komisií pre zamestnaneckú aj študentskú časť senátu, v prípade potreby aj náhradníkov. Súčasťou dokumentu je aj príloha s formulárom nominačného listu. V prípade schválenia predloženého dokumentu senátom, bude tento zverejnený na webovom sídle fakulty.

**Návrh č. 3:**

**Predsedníčka AS FSV UCM navrhla schváliť predložený dokument „Voľby do Akademického senátu UCM v Trnave na funkčné obdobie 2021-2024“.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2020**

**Členovia AS FSV UCM schválili dokument „Voľby do Akademického senátu UCM v Trnave na funkčné obdobie 2021-2024“.**

1. **Rôzne**

**Disciplinárna komisia FSV UCM**

Zastupujúci prodekan pre výchovno-vzdelávaciu činnosť, Dr. Michal Imrovič požiadal členov AS FSV UCM o schválenie zástupcu spomedzi členov v študentskej časti AS FSV UCM do Disciplinárnej komisie FSV UCM.

**Návrh č. 4/2020**

**Navrhovanou kandidátkou sa stala Mgr. Kristína Dzureková, ktorá nomináciu prijala.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 4** schválený

**Uznesenie č. 4/2020**

**Členovia AS FSV UCM zvolili Mgr. Kristínu Dzurekovú za členku Disciplinárnej komisie FSV UCM.**

Doc. Peter Horváth navrhol aby dekan FSV UCM pripravil v spolupráci s Radou pre kvalitu FSV UCM v súlade so schváleným dlhodobým zámerom rozvoja fakulty manuál pre hodnotenie výkonnosti zamestnancov na pozíciách docent a odborný asistent, a rovnako tak pre poslucháčov doktorandského štúdia.

Dekan FSV UCM vyjadril súhlas s uvedeným návrhom, má záujem v súčinnosti s katedrami pripraviť dokument, ktorý by neslúžil ako nástroj perzekúcie, ale objektívne periodicky vyhodnocoval činnosť jednotlivých pracovníkov a doktorandov. Preto očakáva diskusiu aj v rámci senátu a jeho komisiách.

**Uznesenie č. 5/2020**

**AS FSV UCM zaväzuje dekana FSV UCM do konca januára 2021 vypracovať dokument „Štandardy hodnotenia výkonnosti pedagogických pracovníkov a doktorandov“.**

1. **Záver**

Predsedníčka AS FSV UCM poďakovala prítomným za účasť na zasadnutí senátu a tiež za súčinnosť vedeniu FSV UCM. Zaželala všetkým veľa energie pri zvládaní pracovných povinností a tiež veľa zdravia vzhľadom na komplikovanú epidemiologickú situáciu v krajine.

V Trnave 24. 11. 2020

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Oľga Bočáková, PhD. ...........................................

**Prílohy:**

1. Dlhodobý zámer rozvoja FSV UCM na obdobie 2020-2024 a Akčný plán k dlhodobému zámeru rozvoja FSV UCM na obdobie 2020-2024
2. Voľby do Akademického senátu UCM v Trnave na funkčné obdobie 2021-2024
3. Prezenčná listina